USS «Constitution»

USS «Constitution» er en tre-mastet fregatt tilhørende United States Navy. Fartøyet ble navngitt etter USAs grunnlov av landets første president, George Washington og er verdens nest eldste marinefartøy i aktiv tjeneste etter engelske HMS «Victory». USS «Constitution» ble sjøsatt i 1797 og var en av de seks opprinnelige fregattene vedtatt bygget etter «Naval Act of 1794». Konstruktøren Joshua Humphreys tegnet de seks fregattene med tanke på at de skulle være US Navys hovedskip og de var derfor større og kraftigere bestykket enn vanlige fregatter. Fartøyet ble bygget i Boston ved Edmund Hartts skipsverft og dets første oppdrag var å beskytte amerikansk skipsfart under «liksomkrigen» med Frankrike (1798–1800) og å slå barbarstatene under den første barbarkrigen (1801–1805). Fartøyets viktigste periode var under den britisk-amerikanske krig mot Storbritannia hvor fartøyet erobret en rekke handelsfartøy og nedkjempet fem britiske marinefartøy; HMS «Guerriere», HMS «Java», HMS «Pictou», HMS «Cyane» og HMS «Levant». Kampen mot HMS «Guerriere» ga USS «Constitution» tilnavnet Old Ironsides og offentlig beundring som gjentatte ganger har reddet fartøyet fra opphugging. Hun fortsatte å tjene USA som flaggskip i skvadroner i Middelhavet og ved Afrika og foretok en verdensomseiling på 1840-tallet. Under den amerikanske borgerkrigen gjorde fartøyet tjeneste som treningsfartøy for United States Naval Academy og til verdensutstillingen fraktet hun ulike deler av USAs utstilling. Etter fartøyet ble trukket tilbake fra aktiv tjeneste i 1881 gjorde hun tjeneste ved mottakelser inntil hun ble erklært museumsskip i 1907. I 1931 gjorde hun en seilas mellom 90 havner i USA i løpet av en treårsperiode. Etter omfattende oppussing seilte fartøyet igjen i 1997. Fartøyets rolle idag er å fremme forståelse for US Navys rolle i krig og fred gjennom formidling til skoler, historiske fremstillinger og ved deltakelse under større tilstelninger og arrangementer. USS «Constitution» er slik sett i aktiv tjeneste på tross av sin museumsstatus og med en besetning på 60 offiserer og mannskap deltar hun i seremonier, utdanningsprogrammer og spesielle begivenheter samtidig som skipet holdes åpent for besøkende året gjennom. Offiserer og mannskap er alle aktivt tjenestegjørende i US Navy og tilbeordring anses som spesialtjeneste. Fartøysjefen er tradisjonelt en offiser med rang av kommandør. Bibliografi Abbot, Willis J. (1896). The Naval History of the United States 1 Peter Fenelon Collier. OCLC 3453791. Abbot, Willis J. (1896). The Naval History of the United States 2 Peter Fenelon Collier. OCLC 3453791. Hill, Frederic Stanhope (1905). Twenty-Six Historic Ships The Knickerbocker Press. OCLC 1667284. Jennings, John (1966). Tattered Ensign The Story of America's Most Famous Fighting Frigate, U.S.S Constitution Thomas Y. Crowell. OCLC 1291484. Martin, Tyrone G. (1997). A Most Fortunate Ship: A Narrative History of "Old Ironsides" Naval Institute Press. ISBN 1557505888. OCLC 243901224. Roosevelt, Theodore (1882). The Naval War of 1812 or The History of the United States Navy during the Last War with Great Britain OCLC 133902576. Toll, Ian W (2006). Six Frigates: The Epic History of the Founding of the US Navy W. W. Norton. ISBN 978-0-393-05847-5. OCLC 70291925. Litteratur Hoyt, Edwin Palmer (2000). Old Ironsides (Large Print), G.K. Hall. ISBN 0-7838-9151-2. OCLC 44468774. Humphreys, Assheton Y. (2000). in Tyrone G. Martin: The USS Constitution's Finest Fight: The Journal of Acting Chaplain Assheton Humphreys, US Navy. The Nautical & Aviation Publishing. ISBN 1-877853-60-7. OCLC 44632941. Wachtel, Roger (2003). Old Ironsides (Elementary and Junior High School), Childrens Press. ISBN 0516242075. OCLC 50035427. Eksterne lenker (en) Offisielt nettsted (en) USS Constitution ("Old Ironsides") – kategori av bilder, video eller lyd på Commons (en) USS Constitution – galleri av bilder, video eller lyd på Commons Offisielt nettsted for USS Constitution (engelsk) USS Constitution museum (engelsk) Liste over skipssjefer på USS «Constitution» Maritimequest USS Constitution fotogalleri USS «Constitution» og «Grebe» i Houston, 1932 Arkivert 3. november 2012 hos Wayback Machine. USS Constitution, modell utstilt på Legekontoret for sjømenn i Oslo Arkivert 4. januar 2013 hos Wayback Machine.